# User manual for GHex

## เกริ่นนำ

โปรแกรม GHex ช่วยให้คุณทำสิ่งต่อไปนี้ได้:

- ดูแฟ้มในรูปอักขระแอสกีหรือเลขฐานสิบหกพร้อมกัน

- แก้ไขแฟ้มในรูปอักขระแอสกีหรือเลขฐานสิบหก

## เริ่มต้นใช้งาน

### การเรียกใช้ GHex

คุณสามารถเรียกโปรแกรม GHex ได้ด้วยวิธีต่าง ๆ ดังต่อไปนี้:

เมนู โปรแกรม

- เลือก เขียนโปรแกรม เครื่องมือแก้ไขข้อมูลฐานสิบหก.

บรรทัดคำสั่ง

- เรียกคำสั่งต่อไปนี้: `ghex`

### การเปิดแฟ้ม

การเปิดแฟ้ม ทำได้โดยเลือก แฟ้ม เปิด เลือกแฟ้มที่คุณต้องการจะเปิด แล้วคลิก ตกลง คุณสามารถเปิดแฟ้มได้หลายแฟ้มใน GHex GHex จะแสดงแฟ้มแต่ละแฟ้มในหน้าต่างใหม่

เมื่อคุณเปิดแฟ้มใน GHex โปรแกรมจะแสดงแฟ้มในหน้าต่างต่อไปนี้

#### หน้าต่าง GHex ที่มีแฟ้มเปิดอยู่

Shows GHex main window with an open file

หน้าต่าง GHex มีองค์ประกอบต่าง ๆ ต่อไปนี้:

แถบเมนู

- เมนูต่าง ๆ บนแถบเมนู จะมีคำสั่งทั้งหมดที่คุณต้องใช้ในการทำงานกับแฟ้มใน GHex

คอลัมน์ออฟเซตเคอร์เซอร์

- ออฟเซตเคอร์เซอร์คือระยะห่างระหว่างจุดเริ่มต้นของแฟ้มกับไบต์แรกของแต่ละบรรทัด โดยปกติ GHex จะแสดงคอลัมน์ออฟเซตเคอร์เซอร์ทางซ้ายของมุมมองข้อมูลฐานสิบหก

ช่องแสดงด้านซ้าย

- ช่องแสดงด้านซ้ายของพื้นที่แสดง จะแสดงข้อมูลแฟ้มในรูปแบบเลขฐานสิบหก

ช่องแสดงด้านขวา

- ช่องแสดงด้านขวาของพื้นที่แสดง จะแสดงข้อมูลแฟ้มในรูปของอักขระแอสกี

กล่องโต้ตอบแปลงชนิด

- กล่องโต้ตอบแปลงชนิดที่อยู่ข้างล่างพื้นที่แสดง จะแสดงค่าของอักขระที่เลือกเป็นค่าตัวเลขชนิดต่าง ๆ

## การใช้งาน

### การแก้ไขแฟ้ม

การแก้ไขแฟ้ม ทำได้ตามขั้นตอนต่าง ๆ ต่อไปนี้:

1. คลิกในช่องข้อมูลเลขฐานสิบหกหรืออักขระแอสกีของแฟ้ม ช่องที่เคอร์เซอร์ทำงานอยู่ จะแสดงเคอร์เซอร์เป็นแบบทึบ ช่องที่เคอร์เซอร์ไม่ได้ทำงานอยู่ จะแสดงเคอร์เซอร์เป็นเส้นกรอบ

2. ใช้วิธีใดวิธีหนึ่งต่อไปนี้เพื่อเลื่อนเคอร์เซอร์ไปมาในแฟ้ม:

   - ใช้แถบเลื่อนในหน้าต่างหรือปุ่มลูกศรบนแป้นพิมพ์ ในการเลื่อนไปในแฟ้ม

   - เลือก แก้ไข ไปยังไบต์ จากนั้น พิมพ์ค่าออฟเซตเคอร์เซอร์เป็นฐานสิบหรือฐานสิบหก แล้วคลิก ตกลง รูปแบบของค่าฐานสิบหกจะต้องเป็น 0x ตามด้วยออฟเซต เช่น 0x3

3. แก้ไขข้อมูลแบบแอสกีด้วยวิธีเดียวกับที่คุณแก้ไขแฟ้มข้อความธรรมดา การแก้ไขข้อมูลเลขฐานสิบหก ใช้ค่า 0 ถีง 9 และ a ถึง f

การแทรกข้อมูลโดยไม่เขียนทับข้อมูลที่มีอยู่ ทำได้โดยเลือกแก้ไข โหมดแทรก

การตัด คัดลอก และแปะข้อมูล ทำได้โดยเลือก แก้ไข ตัด, แก้ไข คัดลอก และ แก้ไข แปะ

การเรียกคืนการแก้ไข ทำได้โดยเลือก แก้ไข เรียกคืน การทำซ้ำการแก้ไขที่เรียกคืน ทำได้โดยเลือก แก้ไข ทำซ้ำ จำนวนขั้นของการแก้ไขที่คุณสามารถเรียกคืนได้ จะกำหนดโดยค่า ระดับการเรียกคืนสูงสุด ในหัวข้อแท็บ ghex-prefs-editing ของกล่องโต้ตอบ ปรับแต่ง

### การบันทึกแฟ้ม

คุณสามารถบันทึกแฟ้มได้ด้วยวิธีต่าง ๆ ต่อไปนี้:

- การบันทึกการเปลี่ยนแปลงในแฟ้มปัจจุบัน ทำได้โดยเลือก แฟ้ม บันทึก

- การบันทึกแฟ้มปัจจุบันลงในแฟ้มชื่อใหม่ ทำได้โดยเลือก แฟ้ม บันทึกเป็น แล้วป้อนชื่อแฟ้มในกล่องโต้ตอบ กำหนดแฟ้มที่จะใช้บันทึกบัฟเฟอร์ แล้วคลิก ตกลง

### การย้อนคืนแฟ้มกลับเป็นรุ่นที่บันทึกล่าสุด

การย้อนคืนแฟ้มปัจจุบันกลับเป็นรุ่นล่าสุดที่คุณบันทึกไว้ และเรียกคืนการแก้ไขทั้งหมดที่คุณทำกับแฟ้มนั้นนับตั้งแต่ครั้งล่าสุดคุณบันทึกแฟ้ม ทำได้โดยเลือก แฟ้ม ย้อนคืน แล้วคลิก ใช่ ในกล่องโต้ตอบ คำถาม

### การหาข้อมูลในแฟ้ม

การค้นแฟ้มเพื่อหาสายอักขระในรูปเลขฐานสิบหกหรืออักขระแอสกี ทำได้ตามขั้นตอนต่อไปนี้:

1. เลือก แก้ไข หา

2. ในกล่องโต้ตอบ หาข้อมูล เลือกตัวเลือกใดตัวเลือกหนึ่งต่อไปนี้:

   - Search for hex data

   - Search for ASCII data

3. พิมพ์ข้อความที่คุณต้องการจะหา

4. คลิก หาถัดไป เพื่อหาข้อความจุดถัดไป

5. คลิก หาก่อนหน้า เพื่อหาข้อความจุดก่อนหน้า

6. คลิก ยกเลิก เพื่อปิดกล่องโต้ตอบ หาข้อมูล

### การหาข้อมูลขั้นสูง

การหาข้อมูลขั้นสูง ทำได้ตามขั้นตอนต่อไปนี้:

1. เลือก แก้ไข ค้นหาขั้นสูง

2. ในกล่องโต้ตอบ หาข้อมูล เลือกเกณฑ์การค้นหาที่ต้องการ ดูข้อมูลเพิ่มเติมเกี่ยวกับวิธีเพิ่มเกณฑ์การค้นหาใหม่ได้ที่ ghex-search-criteria-add

3. คลิก หาถัดไป เพื่อหาข้อความจุดถัดไป

4. คลิก หาก่อนหน้า เพื่อหาข้อความจุดก่อนหน้า

5. คลิก ปิด เพื่อปิดกล่องโต้ตอบ หาข้อมูล

### การเพิ่มเกณฑ์การค้นหา

การเพิ่มเกณฑ์การค้นหา ทำได้ตามขั้นตอนต่อไปนี้:

1. เลือก แก้ไข ค้นหาขั้นสูง

2. ในกล่องโต้ตอบ หาข้อมูล คลิก เพิ่มใหม่

3. ในกล่องโต้ตอบ หาข้อมูล: เพิ่มรายการค้นหา เลือกตัวเลือกใดตัวเลือกหนึ่งต่อไปนี้:

   - Search for hex data

   - Search for ASCII data

4. พิมพ์ข้อความที่คุณต้องการจะหา

5. ใช้ล้อสีหรือปุ่มปรับเลขเลือกสีเน้นสำหรับเกณฑ์การค้นหาที่เพิ่ม

6. คลิก เพิ่ม

7. คลิก ยกเลิก เพื่อปิดกล่องโต้ตอบ หาข้อมูล

### การลบเกณฑ์การค้นหา

การลบเกณฑ์การค้นหา ทำได้ตามขั้นตอนต่อไปนี้:

1. เลือก แก้ไข ค้นหาขั้นสูง

2. ในกล่องโต้ตอบ หาข้อมูล เลือกเกณฑ์การค้นหาที่คุณต้องการลบ

3. คลิก ลบที่เลือก

4. คลิก ยกเลิก เพื่อปิดกล่องโต้ตอบ หาข้อมูล

### การหาและแทนที่ข้อมูลในแฟ้ม

การค้นแฟ้มเพื่อหาสายอักขระในรูปเลขฐานสิบหกหรืออักขระแอสกี พร้อมทั้งแทนที่สายอักขระนั้นด้วย สามารถทำได้ตามขั้นตอนต่อไปนี้:

1. เลือก แก้ไข แทนที่

2. ในกล่องโต้ตอบ ค้นหา & แทนที่ข้อมูล เลือกตัวเลือกใดตัวเลือกหนึ่งต่อไปนี้:

   - Replace hex data

   - Replace ASCII data

3. ในกล่องข้อความแรก พิมพ์สายอักขระที่คุณต้องการหา

4. ในกล่องข้อความที่สอง พิมพ์สายอักขระที่คุณต้องการใช้แทนที่สายอักขระที่คุณหา

5. คลิก หาถัดไป

6. คลิก แทนที่ เพื่อแทนที่สายอักขระปัจจุบันที่พบ หรือคลิก แทนที่ทั้งหมด เพื่อแทนที่สายอักขระทั้งหมดที่พบ

7. คลิก ยกเลิก เพื่อปิดกล่องโต้ตอบ ค้นหา & แทนที่ข้อมูล

### การเพิ่มหรือลบมุมมองเพิ่มเติมของแฟ้ม

การเพิ่มมุมมองของแฟ้มปัจจุบันในหน้าต่าง GHex ของคุณ ทำได้โดยเลือก มุมมอง เพิ่มมุมมอง

การลบมุมมองหนึ่ง ๆ ของแฟ้มปัจจุบัน ทำได้โดยเลือก มุมมอง ลบมุมมอง ถ้าคุณลบมุมมองล่าสุดที่เปิดอยู่ จะออกจากโปรแกรม

### การเปลี่ยนวิธีจัดกลุ่มข้อมูล

การเปลี่ยนวิธีที่ GHex แสดงเนื้อหาแฟ้มในรูปเลขฐานสิบหกในหน้าต่าง GHex ทำได้โดยเลือก มุมมอง จัดกลุ่มข้อมูลเป็น แล้วเลือกเมนูรายการใดรายการหนึ่งต่อไปนี้:

- ไบต์ - ไบต์เดี่ยว ๆ

- เวิร์ด - กลุ่มละสองไบต์

- เวิร์ดยาว - กลุ่มละสี่ไบต์

### การส่งออกการแสดงผล GHex เป็น HTML

To export the data contained in the GHex window to HTML, choose File Save As HTML. Choose a directory and specify a filename for the HTML file, then click OK. GHex implements the following actions:

- Creates a separate HTML file for each page of data that is displayed in the GHex window.

- Uses the HTML filename that you specify as the basis for the filename.

- Appends a page number to the filename to differentiate the files.

For example, if you specify the filename `log.html`, GHex creates a series of HTML files named `log00000000.html`, `log00000001.html`, `log00000002.html`, and so on.

### การดูตารางอักขระ

การดูตารางเทียบรูปแบบรหัสแอสกี รหัสฐานสิบหก ฐานสิบ ฐานแปด และฐานสอง สำหรับค่าตั้งแต่ 0 ถึง 255 ทำได้โดยเลือก หน้าต่าง ตารางอักขระ

### การแปลงข้อมูล

การแสดงการแปลงเลขฐานสอง ฐานสิบ ฐานสิบหก และอักขระแอสกี สำหรับข้อมูลไม่เกินสี่ไบต์ ทำได้ตามขั้นตอนต่อไปนี้:

1. เลือก หน้าต่าง เครื่องมือแปลงฐานเลข

2. ทำอย่างใดอย่างหนึ่งต่อไปนี้:

   - พิมพ์ข้อมูลที่คุณต้องการแปลงในช่องข้อมูลช่องใดช่องหนึ่งในกล่องโต้ตอบ เครื่องมือแปลงฐานเลข แล้วกด Enter

   - การแสดงการแปลงข้อมูลที่ตำแหน่งเคอร์เซอร์ในแฟ้มปัจจุบัน ทำได้โดยคลิกที่ปุ่ม อ่านค่าที่เคอร์เซอร์

   GHex จะปรับค่าในช่องอื่น ๆ ให้แสดงผลการแปลงข้อมูล

3. คลิก ปิด เพื่อปิดกล่องโต้ตอบ เครื่องมือแปลงฐานเลข

### การแสดงหรือซ่อนกล่องโต้ตอบแปลงชนิด

การแสดงหรือซ่อนกล่องโต้ตอบแปลงชนิด ทำได้โดยเลือก หน้าต่าง กล่องโต้ตอบแปลงชนิด

กล่องโต้ตอบแปลงชนิด จะแสดงค่าของอักขระที่เลือกในรูปแบบต่าง ๆ ต่อไปนี้:

- Signed 8 bit

- Unsigned 8 bit

- Signed 16 bit

- Unsigned 16 bit

- Signed 32 bit

- Unsigned 32 bit

- 32 bit float

- 64 bit float

- Hexadecimal

- Octal

- Binary

- Stream Length

กล่องโต้ตอบแปลงชนิด มีตัวเลือกต่อไปนี้:

Show little endian decoding

- เลือกตัวเลือกนี้ถ้าต้องการแสดงการอ่านรหัสแบบ little endian

Show unsigned and float as hexadecimal

- เลือกตัวเลือกนี้ถ้าต้องการแสดงข้อมูลไม่มีเครื่องหมายและทศนิยมเป็นเลขฐานสิบหก

### การพิมพ์แฟ้ม

การพิมพ์แฟ้ม ทำได้โดยเลือก แฟ้ม พิมพ์ จากนั้น เลือกตัวเลือกการพิมพ์ที่คุณต้องการในกล่องโต้ตอบ พิมพ์เอกสารเลขฐานสิบหก แล้วคลิก พิมพ์

การดูตัวอย่างก่อนพิมพ์ของแฟ้ม ทำได้โดยเลือก แฟ้ม ตัวอย่างก่อนพิมพ์

## การปรับแต่ง

การตั้งค่า GHex ทำได้โดยเลือก แก้ไข ปรับแต่ง กล่องโต้ตอบ การปรับแต่ง GHex มีหัวข้อแท็บต่อไปนี้:

- ghex-prefs-editing

- ghex-prefs-display

- ghex-prefs-printing

### การแก้ไข

Maximum number of undo levels

- ใช้ปุ่มปรับเลขนี้เพื่อระบุจำนวนสูงสุดของการแก้ไขที่คุณจะสามารถเรียกคืนได้

Show cursor offset in statusbar as

- ใช้รายการดึงลงนี้เพื่อเลือกรูปแบบการแสดงออฟเซตของเคอร์เซอร์ รูปแบบสามารถเป็น ฐานสิบ ฐานสิบหก หรือรูปแบบกำหนดเองซึ่งใช้ตัวระบุรูปแบบเป็น x, o และ s เท่านั้น

Show offsets column

- เลือกตัวเลือกนี้เพื่อแสดงออฟเซตของเคอร์เซอร์ในคอลัมน์ด้านซ้ายของช่องข้อมูลฐานสิบหกในหน้าต่าง GHex

### การแสดงผล

Font

- ใช้กล่องรายชื่อของเครื่องมือเลือกแบบอักษร เพื่อเลือกแบบอักษรจากรายชื่อที่มีอยู่ โดยระบุตระกูล รูปแบบ และขนาดของแบบอักษรที่จะใช้แสดงเนื้อหาของแฟ้มใน GHex

Default Group Type

- เลือกตัวเลือกใดตัวเลือกหนึ่งต่อไปนี้ เพื่อระบุวิธีที่ GHex จะแสดงเนื้อหาแฟ้มในรูปเลขฐานสิบหกในหน้าต่าง GHex:

  - ไบต์ - ไบต์เดี่ยว ๆ

  - เวิร์ด - กลุ่มละสองไบต์

  - เวิร์ดยาว - กลุ่มละสี่ไบต์

### การพิมพ์

Data font

- คลิกที่ปุ่ม แบบอักษรของข้อมูล เพื่อระบุตระกูล รูปแบบ และขนาดของแบบอักษรที่จะใช้พิมพ์เนื้อหาข้อมูลแฟ้ม

Header font

- คลิกที่ปุ่ม แบบอักษรส่วนหัว เพื่อระบุตระกูล รูปแบบ และขนาดของแบบอักษรที่จะใช้พิมพ์ข้อมูลส่วนหัวของแฟ้ม

Print shaded box over

- ใช้กล่องปรับเลขนี้ เพื่อระบุจำนวนบรรทัดที่ GHex จะพิมพ์โดยสลับระหว่างมีและไม่มีกล่องแรเงาพื้น ถ้าค่าของกล่องปรับเลขเป็น 10 GHex ก็จะพิมพ์ 10 บรรทัดแรกโดยไม่แรเงาพื้น 10 บรรทัดถัดไปมีกล่องแรเงาพื้น ไปเรื่อย ๆ ถ้าค่าของกล่องปรับเลขเป็น 0 GHex ก็จะพิมพ์โดยไม่แรเงาพื้นเลย